Here is a page extracted from Wikipedia that may contain CSS, HTML, and a lot of unformatted text.

Title: Audrios Beinuorios
Content: Audrios Beinuorios (gėmės 1964 m. siejės 28 d. Vėlniou) īr Lietovuos fėluosuops, habėlėtouts humanėtarėniu muokslu daktars, induoluogs, pargoldītuos, koltūru tīrinietuos.

Biuograpėjė 

1988 m. bengė Lietovuos žemės ūkė akademėjuo žemietvarkas projektavėma. 1994–1998 m. Kalkotas koltūras institutė prī Ramakrišnas mėsėjės stodėjava indoluogėjė, boduoluogėjė, kalbas (sanskrita, pali, bengalu, tibetėitiu kalbas). 1998 m. palėka piliuosopėjės daktars. 2002 m. stažavasė Orientalistėkas institutė Uoksfordė, padėrba tīrima „Onkstībuojė bodėstėnė kuolektīva veikėms palē pali šaltėnius“. 2006 m. palėka habėlėtouts daktars.

1992–1994 m. bova Lietovos koltūras fuonda adminėstratuorios. 1995–1999 m. dėrba Koltūras ė mena institutė. 1999 m., 2001 m., 2003 m., 2008 m., 2010 m. dėrba muokslėnius tīrimus Indėjuo. 2003–2004 m. dėrba Terptautėniam Azėjės studėju institutė prī Leidena onėversėteta (Olandėjė). 2012 metās dėrba muokslėni darba Prancūzėjuo, Sorbonas onėversėtetė Parīžiou.

Nu 1996 m. ons īr Vėlniaus onėversėteta Orientalistėkas studiju cėntra, Lietovuos mozėkas ė teatra akademėjės, Vėlniaus dailies akademėjės, Vėlniaus edukoluogėjės onėversėteta diestītuos, nu 2000 m. docents, nu 2007 m. propiesorios. Nu 2004 m. VU Orientalistėkas cėntra dėrektorios.

Muokslėnis dėrbėms 

Muokslėniu tīrimu posės – klasėkinė ė dabartėnė Indėjės ėr Azėjės piliusopėjė ė vieras, budėzma istuorėjė, līginamuojė relėgėjuotīra, orientalistėkas istuorėjė, Rītū estetėka, psėkuoluogėjė, līginamuojė koltūroluogėjė, astroluogėjės istuorėjė, vėdoromžiu Indėjės fėliuosopėjė ė viera, Pali bodėzmos, onkstībuojė jogačaras muokīkla, Indėjės astroluogėjės ė medėcėnas tradėcėjės, hindoizma ė bodėzma sopratėms Vakarūs.

Audrios Beinuorios parašė vėršom 70 muokslėniu straipsniu, trės monuograpėjės, dvė muokomė mediagė, pargoldė ėš onglu, rosu, vuokītiu, prancūzu, pali kalbū ė sanskrita.

Glavnė̄jė darbā 
 Sāmuonė klasėkėnie Indėjės fėluosuopėjuo, Vėlnios: Koltūras, piliuosopėjės ė mena instituts, 2002, pp. 1-527. ISBN 9986-638-30-5
 Imagining Otherness: Postcolonial Perspective to Indian Religious Culture, Vėlnios: Kronta, 2007, pp. 1-230. ISBN 9955-734-00-0
 Indėjė ė Vakarā: koltūru soveikėma pjūvē, Vėlnios: VU leidīkla, 2012, – 464 p. ISBN 978–609-459-086-3

Beinorius